# Augustinas Jankauskas

### Straipsnis iš Vikipedijos, laisvosios enciklopedijos.

Augustinas Jankauskas

Augustinas Jankauskas (1875 m. rugsėjo 28 d. Pyplių k., Žaslių apylinkėje, Kaišiadorių r. -1968 m. rugsėjo 10 d. Clevelande, OH – JAV), vargonininkas, chorvedys, kompozitorius.

## [taisyti] Biografija

Vargonuoti išmokęs pas vargonininkus Paulauską ir Glinskį, kurį laiką savarankiškai vargonininkavo. 1899 atvykęs į JAV, vargonininkavo Lowelle, MA, iš pradžių lenkų bažnyčioje, o vėliau Šv. Juozapo lietuvių parapijoje, taip pat ir Šv. Pranciškaus lietuvių parapijoje Lawrence, MA. Visur vadovavo ir minėtų parapijų chorams. 1914 Lawrence suorganizavo „Liaudies“ chorą, o vėliau Haverhille, MA, chorą „Nemunas“. 1927 – 1930 vadovavo vaikų chorui Clevelande. Su chorais organizavo koncertus ir dalyvavo įvairiuose kultūriniuose renginiuose. Buvo ir muzikos teoretikas, ir kompozitorius. Sukūrė dainų chorui („Vergijos meilė“, „Turučių puota“, „Viešpaties malda“), solo dainų („Atminimas“, „Žvaigždės“, „Rožės"). Buvo aktyvus J. Žilevičiaus muzikologijos archyvo rėmėjas.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/u/g/Augustinas_Jankauskas_371e.html"

Kategorijos: Lietuvos chorvedžiai | Lietuvos kompozitoriai | Lietuvos vargonininkai

##### Views

- Straipsnis
- Aptarimas
- Dabartinė versija

##### Paieška